﻿ Corpul circului – despre circ și anatomia sa Ernest Hemingway spunea despre circ că este singura bucurie fără vârstă pe care o poți cumpăra cu bani De fapt, circul este spectacolul de care oricine se poate bucura cu aceiași intensitate, indiferent de vârsta pe care o are Un simplu bilet (de intrare) și poți pătrunde în lumea care te-a fascinat dintotdeauna În culisele spectacolelor se ascunde, însă, o lume complexă și o muncă asiduă a celor implicați, dar și dăruirea totală față de meserie Acrobații care își testează limitele, dresorii ce își controlează cu stoicism frica în fața animalelor sălbatice sau clovnii care trebuie să stârnească râsul cu orice preț, totul provine dintr-o perioadă lungă de antrenamente și de minuțiozitate a detaliilor Eseul își propune să urmărească toate aspectele circului, atât din punctul de vedere al administrării (mai ales în perioada în care circul era un spectacol nomad), dar și din punctul de vedere al oamenilor implicați, al muncitorilor și al artiștilor, dar și al spectatorilor Referințele sunt făcute din The Circus Age Culture and Society Under The American Big Top și Circus Body Cultural Identity in Aerial Performance, două cărți de o impresionantă valoare informațională Managementul unui spectacol de circ – aspecte organizatorice Circul presupune râs, voie bună, dar și o bună organizare În secolul nouăsprezece proprietarii companiilor de circ erau foarte apreciați, mai ales pentru că acest gen de spectacol necesita o coordonare a tuturor oamenilor implicați, numărul lor putând ajunge la 1200 Circul era strâns legat de călătorie, de căile ferate Spectacolul staționa o scurtă perioadă de timp în orașe, nu se știa de către localnici perioada exactă în care se puteau bucura de tot ce le era oferit, dar exista un interes crescut Exista Ziua Circului (fig 4), în care nu existau alte activități și toți oamenii din oraș veneau să vadă spectacolele, împreună cu familia Totuși, era nevoie de mare desfășurare de forțe și de personal În primul rând trebuie menționat pionieratul în ceea ce în zilele noastre am numi marketingul spectacolului Cu câteva săptămâni înainte să ajungă compania în orașul respectiv, anumiți angajați ai circului trebuiau să se ocupe de promovare Aceștia trebuiau să se deplaseze în oraș și să se ocupe de anunțuri ce apăreau în ziare și, mai mult decât atât, amplasarea mai multor afișe, care la început erau alb-negru, dar apoi au devenit color și din ce în ce mai complexe Fotografii ale afișelor pot fi văzute în Muzeul Circului din Wisconsin, în Statele Unite ale Americii, dar și în muzeul cu același nume din Olanda Afișele conțineau artiștii sau animalele ce puteau fi văzute și numele companiei de circ și erau expuse în toate zonele importante din orașele unde urmau să ajungă Pentru a le expune pe diferite clădiri, se ofereau bilete la spectacole pentru proprietarii clădirilor Apoi, cu câteva zile înainte să ajungă circul, alți angajați trebuiau să verifice dacă toate detaliile sunt corecte și să facă modificări, dacă era nevoie Exista o logistică minuțioasă, iar greșelile nu erau permise, pentru că proprietarii erau pretențioși și îi concediau cu ușurință pe cei vinovați de eșecuri ale spectacolelor Când ajungeau în oraș, întâi muncitorii se asigurau că există destul loc pentru amplasarea tuturor corturilor necesare (se făceau măsurători precise) (fig 1 și fig 2) Primul cort instalat era cel în care se gătea și se servea masa, ceea ce dura aproximativ treizeci de minute (deși dimensiunea cortului era impresionantă, lucrau mulți oameni pentru instalarea sa), iar apoi oamenii erau înștiințați printr-un clopoțel că pot veni să mănânce Exista o diviziune a muncii bine stabilită, erau muncitori care se ocupau doar de instalarea și strângerea corturilor Circul a presupus mai multe componente Una dintre ele a fost faptul că se deplasa mult, iar locuitorii nu cunoșteau exact momentul în care vor pleca circarii Pe cât de repede erau instalate corturile, tot atât de repede se și strângeau și mai ales în timpul unui spectacol, pentru ca localnicii să nu vadă tot procesul, lăsând o urmă de misticism Pe la jumătatea secolului nouăsprezece, tocmai această parte devenea în sine un spectacol, oamenii plătind un alt bilet pentru a vedea pregătirile de plecare Între angajați exista o mare coeziune de grup Deși în secolul nouăsprece se punea problema despre diferența rasială, datorită faptului că petreceau mult timp împreună, oamenii erau atașați unii de ceilalți și se ajutau cu fiecare ocazie Faptul că erau mereu în deplasări îi făcea să se considere excluși din societate, tocmai pentru că nu stăteau într-o locație o perioadă mai lungă de timp Aveau și un limbaj specific, dând nume ciudate animalelor (elefantul era poreclit taur sau măgarul de cauciuc, zebrele erau prizonierii), cei din afara ariei lor erau gillies, iar dacă exista vreo situație periculoasă pentru artiști, strigau Hey Rube! și veneau ceilalți angajați să ajute la remedierea situației Conflictele din timpul spectacolelor erau cauzate fie de oameni din public ce doreau să se evidențieze prin participarea activă la scenariul reprezentației, fie din cauza nemulțumirii lor față de un element al exercițiului artistic În cadrul circului, fiecare om avea un rol bine stabilit, dar atunci când existau situații limită, toți interveneau pentru rezolvarea problemelor Una dintre situații este tocmai pregătirea spațiului pentru spectacol, când toți contribuiau pentru a termina mai repede instalarea sau strângerea corturilor și a elementelor adiacente Cei mai importanți angajați erau artiștii cu cea mai mare faimă a căror imagine, de altfel, apărea pe afișe Diferențierea era făcută în primul rând sub aspect economic (puteau câștiga chiar și o mie de dolari pe săptămână), dar și a locului în care locuiesc Cei mai celebri aveau, în primul rând, cel mai mare spațiu unde locuiau și unde se pregăteau să intre pe scenă, aveau întâietate când primeau banii și puteau avea orice fel de pretenții Înainte de spectacol, puteau solicita ajutorul celorlalți angajați pentru a se aranja pentru apariția scenică Managerii se concentrau pe satisfacerea lor, pentru că le aduceau cele mai multe beneficii Pentru o bună desfășurare a activităților, exista o serie de norme ce trebuiau respectate Atunci când călătoreau, fiecare avea stabilit locul unde doarme, împărțirea fiind făcută pe criteriul sexului și al ocupației, iar cuplurile căsătorite puteau dormi împreună, însă în spații reduse Dresorii nu aveau loc decât deasupra cuștilor animalelor, astfel că petreceau efectiv tot timpul în prezența acestora În funcție de ocupație, era clar stabilit cum trebuiau să se îmbrace, cu cine să își petreacă timpul și ce activități sunt permise Până la mijlocul secolului noăsprezece era interzis consumul de băuturi alcoolice, chiar și în timpul liber Angajații nu aveau voie să gătească sau să mănânce decât în locul special amenajat, nu trebuiau să iasă în evidență în nici un fel, nu aveau voie să facă pariuri, iar orice sursă de zgomot trebuia oprită până la ora 11 p m Căsătoria nu era permisă în timpul sezoanelor de spectacole, iar familiile nu puteau să își ia copiii în turnee, fiind nevoiți să se despartă de copii o mare parte a vieții Cele mai aspre constrângeri erau pentru balerine, care erau controlate insistent și nu aveau dreptul la o viață personală În ceea ce privește salariul, cel mai prost plătiți erau cei care munceau la asamblarea și dezasamblarea corturilor, proprietarii de circ preferând să angajeze alți oameni când ajungeau în orașe decât să călătorească cu ei, fiind o variantă mai ieftină Se făcea diferențierea în funcție de rasă, negrii erau cei mai prost plătiți (aproximativ doi dolari pe săptămână) De asemenea, femeile aveau salarii mai mici decât bărbații, deși aveau același gen de activitate Deși condițiile de lucru erau dificile, nu au existat revolte până în anul 1938, când au existat tăieri salariale și atunci a fost primul moment când lucrătorii s-au unit pentru a protesta Organizarea strictă, însă, avea rezultate remarcabile Astfel, în 1906 un general al Armatei Americane i-a scris directorului Circului ”Barnum & Bailey” pentru a-l ruga să accepte prezența unui om trimis de el care să observe cum se desfășoară toată activitatea Începuse să existe un interes crescut pentru organizarea de la circ, pentru că era vorba despre organizarea și mutarea unui număr mare de oameni, bagaje și animale sălbatice, ceea ce necesita, evident, un control atent al fiecărui detaliu Existau sezoane în care circul avea activitate și exista extrasezonul, când nenumărați angajați erau nevoiți să își schimbe domeniul de activitate Era momentul prielnic pentru impresarii care puteau recruta oameni noi, dar recrutarea se făcea și de către angajații care descopereau diverse persoane considerate potrivite pentru circ Spectacolul de acest gen necesita o reinventare permanentă, pentru că exista mereu riscul ca publicul să își piardă interesul Așadar, se căutau mereu talente noi, dar se și încercau diverse coregrafii sau scenarii care să fie inovatoare Era o muncă intensă, atât din partea artiștilor, cât și din partea celorlaltor persoane angajate Pentru a atrage clienții, se făceau niște Congrese Etnologice, în care erau expuse animalele sălbatice și oamenii bizari ce erau parte din echipa circului Se punea mare accent pe oamenii cu trăsături speciale (fie că este vorba despre femei din triburi africane, care aveau diverse tradiții considerate bizare, sau este vorba despre persoane bolnave, dar care par să facă parte din regnul animal – sufereau de pilozitate excesivă sau boli de piele) Cert este că exista un interes crescut pentru neobișnuit, iar managerii erau mai mult decât fericiți să fructifice acest interes Artiștii circului și percepția publicului asupra lor Artiștii par să fie cea mai importantă parte a acestei industrii, astfel că ei sunt expuși unei presiuni ridicate și din partea organizatorilor de spectacole, dar și din partea spectatorilor, care mereu doreau elemente noi, mai periculoase, mai incitante În primul rând trebuie menționată diferențierea care se făcea între sexe, atât la nivelul câștigurilor, cât și în ceea ce privește reflectarea impactului asupra publicului Femeile erau considerate inferioare din punctul de vedere al capacităților fizice și psihice și ele erau utilizate în exerciții de figurație, fără să ocupe un loc importante în scenografie În anul 1888 a fost angajată oficial prima femeie la circ, ca și acrobată, ceea ce a provocat numeroase discuții în presă și în rândul celorlați angajatori Femeilor le erau atribuite roluri în care să își reprezinte sexualitatea, motiv pentru care erau contestate De asemenea, costumele scenice, destul de mulate pentru contextul social (femeile se acopereau în întregime și nu purtau haine strâmte) erau motiv de bucurie pentru spectatori, deoarece erau rare ocaziile în care puteau vedea expus public un trup de femeie, dar aducea și critici Puritanii considerau angajatele asemănătoare prostituatelor, pentru că și ele își arătau corpul pentru bani (deși nu exista o altă implicație), ei boicotând spectacolele în presă Acest gen de sexualitate făcea să existe printre spectatori un fel de voyeurism, pentru că urmăreau femeile și în afara scenei, când se schimbau sau se costumau, ceea ce ducea la diferite conflicte, care apăreau și în articole, în media O dată cu începutul secolului douăzeci au început schimbările în percepția femeilor, și datorită eforturilor acestora de a demonstra că pot concura și întrece bărbați în competiții sportive (atletism, ciclism etc ) Ciclismul le producea diferite probleme de sănătate, chiar le schimba morfologia facială, aveau ”fețe de circ”, cu ochii bulbucați și maxilare încleștate, imagine ce corespundea cu imaginea femeii care trebuie să fie feminină și să se îngrijească de aspectul său fizic Acrobatele dezvoltau musculatura asemănătoare cu a culturiștilor, mai ales dacă practicau de mulți ani sportul respectiv și erau fotografiate în ziare cu această particularitate a musculaturii Se ajungea la denumirea de al treilea sex, pentru că nu mai semănau nici cu o femeie, nici cu un bărbat Acrobatele aveau de suferit din cauza remarcilor malițioase, dar erau mai ambiționate să muncească mai mult Acrobația a fost calea spre succes a femeilor, care la început făceau figurație, apoi au început să imite bărbații, în exercițiile lor, apoi au devenit ele însele actrițele principale Indiferent de calitățile lor fizice și de performanțele pe care le aveau, accentul se punea pe viața lor personală, dacă erau sau nu căsătorite Căsătoria cu un acrobat celebru le asigura faima, chiar dacă respectivele persoane nu aveau înclinații spre acrobație De asemenea, era evidențiată și familia din care proveneau și educația pe care au primit-o, fiind un plus pentru devenirea lor artistică (cel puțin pentru presă și publicul curios) Calitățile lor morale erau importante pentru spectatori, adică seriozitatea și decența O altă parte componentă a diferențierii dintre artiștii care lucrau era diferențierea rasială Astfel că deși lucrau japonezi, arabi, chinezi sau sud-africani la spectacole, ei aveau scene de tortură implicate în scenografie, ceea ce era o notă a diferenței rasiale Spre exemplu Poline, fachirul hindus, ridica greutăți de treizeci de kilograme cu pleoapa, printr-un fel de cârlig pe care îl avea în pleoapă Un alt număr ar fi al chinezilor, care serveau ceaiul în timp ce erau suspendați de părul lor tot printr-un cârlig și își susțineau greutatea corporală astfel (fig 5) Dintre actorii de la circ, clovnii ocupau un loc special Într-un articol din 1945, li se atribuie o sursă de inspirație cel puțin bizară Lucile Hoerr Charles scrie despre o afecțiune psihică (numită emirak) care face bolnavul să repete sunetele puternice sau orice fel de discurs și să se comporte precum fac clovnii, ceea ce într-o expunere publică provoacă râsul spectatorilor De asemenea, clovnii se inspiră din diferite triburi în ceea ce privește dansurile lor care trebuiau să atragă aveau diferite scopuri Cel mai celebru maestru clovn a fost Dan Rice (1823 – 1900), care a avut și cele mai mari câștiguri financiare După cum îl descriau ziarele și colegii săi, avea un real talent pentru improvizare și mult simț al umorului În general, acrobații sau cei care lucrau foarte mult cu corpul lor alegeau ca spre sfârșitul carierei să devină clovni Un motiv ar fi epuizarea continuă a corpului – clovnii nu sunt expuși acestui risc Un alt spectacol interesant este cel al trapezului Acrobații, sau artiștii aerieni cum i-a numit Peta Tait (2005), sunt cei care își folosesc cel mai mult corpul în cadrul circului Ei au nevoie de antrenamente zilnice, iar presiunea este extremă, dar și publicul este dispus să plătească oricât pentru acest gen de distracție Pionierul și inventatorul este Jules Leotard, care a început să exerseze în 1859 Provine dintr-o familie care s-a implicat activ în arta spectacolului, tatăl său având o școală de gimnastică Astfel, J Leotard a început să exerseze din copilărie mișcarea artistică și a venit cu ideea gimnasticii aeriene Spunea despre trapez că are multe lucruri în comun cu dansul, tocmai pentru că exprimă sensibilitatea artistică prin calitatea mișcărilor corpului El este primul care a introdus și ideea unei pregătiri psihice pentru acrobații, tocmai din cauza riscului la care artiștii sunt supuși în permanență Prima femeie care a început să practice acrobații aeriene a fost Mademoiselle Azella, în Londra, la opt ani diferență de Jules Leotard; de altfel, a fost numită femeia Leotard, din acest motiv Apariția femeilor a determinat o prezență mai mare a bărbaților la spectacole, mai ales în cazul Azellei, unde trebuiau mereu suplimentate scaunele Exercițiile femeilor constau în imitarea acrobaților masculini, dar apoi au început să își dezvolte propriile mișcări și coregrafii Femeile au determinat și apariția lucrului în echipă, ceea ce facilita exercițiile Bineînțeles, se punea problema musculaturii dezvoltate excesiv, în special cea din zona spatelui (fig 6) Ele au demonstrat, în timp, că sunt mai valoroase ca și acrobate decât bărbații, deoarece munceau mai mult și erau mai dedicate Deși în presă se încerca o descurajare a lor (societatea încă nu putea accepta că femeile pot fi egale sau mai bune decât bărbații), femeile au devenit principalele amfitrioane ale acestui gen de spectacol, bărbații trecând pe locul doi într-un top al importanței La La, faimoasa trapezistă, a ajuns la performanța de a susține prin intermediul unui sistem de prindere trei bărbați folosindu-se doar de forța maxilarului său, ceea ce era, într-adevăr, incredibil La La este și cea care l-a inspirat pe Edgar Degas în a o picta Femeile doreau să demonstreze în permanență capacitățile pe care le au, ceea ce a dus atât la o schimbare a rolului bărbatului în spectacol (care executa numai coregrafii ușoare ca dificultate), dar și la apariția tendinței de a masca sexul acrobatului sau a acrobatei Astfel, devenea din ce mai incitant să nu se cunoască sexul și afișele începeau să cheme spectatorii pentru a li se dezvălui dacă acrobații sunt bărbați sau femei Această ambiguitate a dus și la o altă interpretare a prezențelor bărbătești, fiind tendința de a interpreta că bărbații acrobați sunt, de fapt, homosexuali, poate și din cauza costumelor de scenă care dezvăluiau trupul și semănau cu cele ale femeilor Barbette (fig 7) este un astfel de exemplu, a cărui identitate sexuală nu a fost clarificată niciodată Totuși, masculinitatea era echivalentă cu muscularitatea, așadar femeile acrobate aveau un statut incert și greu de suportat Luisita Leers vorbea despre presiunea extremă asupra corpului și despre durerile insuportabile pe care trebuie să le suporte pentru spectacol, despre vânătăi și faptul că spectatorii nu trebuie să vadă nimic, fiecare insatisfacție trebuie ascunsă cu grijă de cel ce performează În 1930 apar o serie de reglementări în ceea ce privește corpurile perechilor de acrobați : femeile să aibă o înălțime mică și bazinul la fel, pentru a avea lejeritate în mișcare și pentru a-l lăsa pe bărbat să fie masiv, să se vadă diferența fizică dintre cei doi Bineînțeles că erau greu de îndeplinit condițiile, așadar codul normativ a fost curând ignorat de către actanți Publicul este o parte importantă a spectacolului Nenumărați cercetători s-au întrebat ce îi face pe oameni să vină la circ, mai ales având în vedere că anumite numere sunt periculoase și greu de urmărit pentru cineva mai puțin curajos Studiile nu au ajuns la nici o concluzie, dar există o certitudine în ceea ce privește corporalitatea artiștilor Spectatorii, prin acrobați, văd un însemn al libertății, un corp lipsit de constrângeri și un spectacol al tuturor posibilităților În perioada actuală nu se mai pune problema diferenței dintre sexe (în felul în care se punea acum câteva decenii), astfel că presiunea este din ce în ce mai mare pentru inovația numerelor de circ Spectatorul vrea să vadă un spectacol plin de optimism, să plece fericit și binedispus și cu sentimentul că orice este posibil, doar printr-un exercițiu asiduu și susținut Cinematografia despre circ Preocuparea și fascinația în acest domeniu au fost inițializate prin filmul The Circus (Circul) regizat de Charlie Chaplin în anul 1929, în care a și jucat rolul principal Povestea filmului este a unui vagabond care se îndrăgostește de balerina unui circ și face tot posibilul fie mereu în preajma ei Vagabondul este observat de patronul circului, care dorește să îl bage în echipa sa, dar este greu de instruit După un timp vagabondul ia parte fără să vrea dintr-un spectacol și devine vedeta principală a circului Deși nu este plătit corespunzător, rămâne să muncească, doar pentru a fi aproape de balerină Datorită statutului său privilegiat, vagabondul o apără pe femeie de nenumărate bătăi (îl șantajează pe șeful său care voia să o bată pe balerină) , dar în curând apare un alt acrobat, care o face pe femeie să se îndrăgostească de el Vagabondul, care era aproape să o ceară pe balerină în căsătorie, renunță la gestul său, își pierde tot farmecul artistic și este decăzut din drepturile de star al circului și reușește să îl convingă pe acrobat să o ia el de nevastă, pentru a o scăpa de bătăi Scena finală îl prezintă pe Charlie Chaplin stând singur și uitându-se în depărtare, după căruțele în care era și iubita sa, acum devenită soția fericită a acrobatului Filmul, deși are un subiect dramatic, surprinde întreaga atmosferă a unei trupe de circ și relațiile care se stabilesc între membrii echipei În primul rând se observă atenția pentru detalii a regizorului și construirea unui film care poate fi analizat cu ușurință și ca reprezentant al lumii circului Interesul pe care îl manifestă patronul companiei este concordant cu dorința publicului, de a-l vedea pe vagabond parte din spectacol Apoi, faptul că spectatorii sunt mulțumiți este o motiv evident pentru care stăpânul își tratează regește subalternul Se poate observa și grija celorlalți angajați ca lucrurile să se rezolve pozitiv de fiecare dată Există un om care se ocupă cu rezolvarea conflictelor de orice natură, cel care pedepsește neascultarea sau lipsa de energie a performerilor Angajații se ajută între ei să depășească situații dicile sau să se costumeze pentru intrarea pe scenă și se bazează unii pe alții pentru suport moral (dovadă a coeziunii mari de grup) De asemenea, se observă că toate costumele sunt sărăcăcioase, nu au elemente care să atragă atenția Nu există copii în film, ceea ce înseamnă că tendința de nu lăsa copii să ia parte la toată afacerea se respecta Este pus în primul plan exercițiul acrobaților, care era foarte greu – vagabondul a încercat să imite exercițiul, dar și-a dat seama cât de greu este și s-a decis să renunțe Balerina era strict controlată de patronul circului, care îi raționaliza mâncarea și o pedepsea pentru orice greșeală, oricât de mică (statutul balerinelor a fost discutat anterior) De asemenea, și exercițiul clovnilor era dificil, filmul subliniind ideea că în cadrul circului nu se poate înșela publicul și că actanții se pregătesc intens pentru reprezentații O altă producție cinematografică cu același subiect este Trapeze (1956), regizat de Carol Reed, adică dragostea care poate apărea între protagoniști ai spectacolului de circ Filmul, a cărui evoluție este ușor de anticipat, poate avea și valoare de documentar, datorită detaliilor pe care le dă în ceea ce privește oamenii care lucrează în acest cadru Un acrobat face o săritură deosebit de periculoasă, care îl lasă fără posibilitatea să își mai folosească calitățile de săritor și ajunge să se ocupe de partea tehnică a acrobațiilor din cauza neputinței sale După o perioadă de timp, apare un alt acrobat care îi spune că vrea să fie antrenat de el, ca să poată executa săritura care nu i-a reușit – triplul salt După multe insistențe, bărbatul acceptă și încep pregătirile Apare Gina, o femeie dornică de afirmare care dorește să ia și ea parte din exercițiu și își folosește șarmul feminin pentru a-i cuceri pe bărbați După ce îi convinge, încep spectacolele și momentul triplei sărituri se apropie Gina are o relație cu Tino Orsini, acrobatul care trebuie să facă saltul, dar este îndrăgostită de Mike Ribble, cel care nu mai poate face acrobații și cu care începe să aibă o relație ascunsă și cu care va rămâne la final, după ce reușesc cu succes periculosul salt Este interesant prezentată atmosfera generală, în care toți angajații lucrează tot timpul pentru a-și perfecționa exercițiile Există o obsesie pentru perfecțiune, dar nu este nocivă, ci pozitivă Mike dorește să realizeze ceea ce personal a eșuat și vrea să își împlinească visul prin Tino, care este mai mult decât încântat de situație Ei sunt ajutați de ceilalți angajați ai circului și succesul este resimțit de toți cei implicați Patronul este evident interesat strict de partea materială, dar denotă o mare încredere în artiștii acrobați Filmul excelează mai mult prin atmosfera pe care o surprinde, deoarece subiectul este unul care nu impresionează privitorul Gina este femeia dispusă la orice compromis, dar cel mai important este faptul că este conștientă că va atrage atenția publicului mai ales prin costumele sale care trebuie să îi dezvăluie cât mai mult din corp Filmele sunt testimoniale a vieții pe care o aveau cei care lucrau în cadrul acestui gen de divertisment Condițiile erau grele, dar faptul că oamenii erau dedicați meseriei lor era un mare atu Mai mult decât atât, ambele filme intră în culisele circului și reușesc să evidențieze faptul că nimic nu este ușor, așa cum poate părea la prima vedere Circul în artă – Edgar Degas și Henri de Toulouse Lautrec Pentru artiști, acrobații și lumea circului au reprezentat o adevărată fascinație Astfel, cea mai bună reprezentare îi aparține lui Edgar Degas și datează din anul 1879 și se numește Miss La La și Circul Fernando (fig 8) Pictorul a declarat că a fost de patru ori să urmărească spectacolul înainte de a concepe lucrarea Este interesant de observat că fața acrobatei nu se poate vedea, ci doar corpul său, ținuta de scenă și mecanismul care o ajuta să susțină greutatea a trei bărbați Tabloul este impresionant deoarece artista are o postură prin care se poate vedea dificultatea exercițiului, dar și detalii din cadrul circului Henri de Toulouse-Lautrec a pictat mai multe tablouri despre circ, fiind internat într-un azil din Franța Avea probleme cauzate de alcool și epuizare și pentru a-și demonstra sănătatea mintală în fața medicului, trebuia să picteze cât mai realism Astfel, opere de artă sunt reproduse din memorie și realizarea lor a constituit un fel de terapie pentru artist Corporalitatea a reprezentat întotdeauna un domeniu de interes pentru societate Fie că a fost vorba despre diferențe, despre anatomii sau despre artă, oamenii au fost fascinați de interiorul corpului uman și limitele și capacitățile sale Circul a reprezentat un loc în care limitele au fost mereu testate, ceea ce a atras un public din ce în ce mai curios și mai pretențios Pe lângă fascinația pe care o oferă copiilor, prin diferite trucuri de magie sau numere ale clovnilor sau acrobaților, circul a reprezentat un spațiu prielnic pentru divertisment și trăirea unor senzații inedite (de frică, panică, bucurie) Totuși, acest gen de spectacol nu ar putea fi posibil fără munca asiduă și continuă a angajaților Acest eseu a urmărit tocmai detaliile constituente ale circului și importanța fiecărui lucru în cadrul spectacolului În final, circul este un divertisment greu de întreținut, ce necesită multă implicare și multă logistică, dar rezultatul final merită orice efort, pentru că este locul în care oamenii nu au vârstă sau statut social, sunt toți împreună pentru a se simți bine și pentru a se bucura de tot ce li se oferă Bibliografie : * Chaplin, Charlie (1926) The Circus * Charles, Lucile Hoerr (1945) The Clown's Function The Journal of American Folklore, Vol 58, Nr 227, pp 25-34 * Davis, Janet M (2004) The Circus Age Culture and Society Under The American Big Top Chapel Hill: The University of North Carolina Press * Reed, Carol (1956) Trapeze * Tait, Peta (2005) Circus Body Cultural Identity in Aerial Performance New York: Routledge AnexăFig 1 Spațiul spectacolului, care avea aproximativ 130 de metri lățime și 60 de metri înălțime, aparținând Circului Barnum & Bailey (fotografie expusă la Muzeul Circului din Wisconsin) Fig 2 Împărțirea spațiului în cadrul Circului Barnum & Bailey (fotografie expusă la Muzeul Circului din Wisconsin) Fig 3 Ziua Circului la Barnum & Bailey, anul 1903, oamenii se trezeau în zori să vadă pregătirile de plecare Fig 4 Congresul Etnologic din 1874 Fig 5 Ceaiul chinezilor – contorsionism 1916 – litografia din cadrul Muzeului Circului din Wisconsin Fig 6 Luisita Leers – afiș Fig 7 Barbette, 1926 Fig 8 Miss La La și Circul Fernando, 1879, pictură expusă la National Gallery din Londra